## El director general d’Inclusió i Cooperació al Desenrotllament presenta al Senat les línies estratègiques del Govern Valencià sobre cooperació

*** Pedro Carceller destaca el ferm compromís del Consell amb la cooperació al desenrotllament**

El director general d’Inclusió i Cooperació al Desenrotllament, Pedro Carceller, ha comparegut este dijous en la Comissió de Cooperació Internacional per al Desenrotllament del Senat, a on ha exposat les línies estratègiques d’actuació del Govern Valencià en matèria de cooperació.

Durant la seua intervenció, Carceller ha destacat el ferm compromís de la Generalitat amb la cooperació al desenrotllament i ha afirmat que, “així com València ha rebut solidaritat després de la DANA, qui millor que València per a impulsar la solidaritat amb les persones més vulnerables”.

A més, Carceller ha afegit que en 2025 es reforçaran els instruments de col·laboració amb altres administracions públiques i entitats, i s’optimitzaran els processos de cooperació tècnica.

En la seua compareixença, el director general ha reiterat el compromís del Govern Valencià “amb una cooperació eficaç, transparent i orientada a resultats, emmarcada en un enfocament integral i inclusiu”.

Igualment, Pedro Carceller també ha recalcat en la importància de sensibilitzar la societat sobre la cooperació internacional amb l’elaboració de l’Estratègia valenciana d’educació per al desenrotllament, que busca arribar a nous públics i fomentar un compromís social més ampli.

Carceller ha subratllat la necessitat d’establir aliances per a maximitzar l’impacte de la cooperació i ha presentat el primer Fòrum Coonecta, un espai que tindrà lloc el 10 d’abril i que busca fomentar noves col·laboracions i crear sinergies en l’àmbit de la cooperació.

“Estem compromesos amb l’enfortiment del sector de la cooperació, donant suport a entitats valencianes i prioritzant la salut mental del personal cooperant”, ha conclòs Carceller, reafirmant així el compromís del Consell de continuar avançant en la cooperació al desenrotllament.

Fecha: 27/03/2025